kardosdrur/scandi-wiki huggingface dataset:
The Sims 2: Pets

The Sims 2: Pets er den fjerde udvidelsespakke til Maxis' univers, Sims 2. Den udkom d. 17. oktober 2006 i USA og d. 20 oktober i resten af verden.

Det hele går ud på, at dine Sims kan få hunde, katte og andre kæledyr. Dem kan de så tage med i parken, og lege med dem dér, eller blive derhjemme og lege dér. Der er selvfølgelig også nye møbler o.l. med i udvidelsespakken.

Udover udvidelsespakken til PC-versionen, er der også udgivet en række konsolspil under samme navn, men med et anderledes gameplay.

Referencer 

Computerspil fra 2006
2: Pets
Sims 2: Pets, The
Sims 2: Pets, The
Sims 2: Pets, The
Sims 2: Pets, The
Sims 2: Pets, The
Sims 2: Pets, The
Sims 2: Pets, The
Sims 2: Pets, The
Vasilij 4. af Rusland

Vasilij den 4. af Rusland (, ; født 22. september 1552, død 12. september 1612) var den sidste zar af Rusland fra Rurik-dynastiet mellem 1606 og 1610.

Referencer

Eksterne henvisninger 

 The ancestors tsar Vasili IV of Russia (in Russian)
 Godunov to Nicholas II by Saul Zaklad

Regenter af Rusland
Den ingermanlandske krig
Personer knyttet til de urolige tider
Rurik-slægten
The Sims 2: Glamour Life Stuff

The Sims 2: Glamour Life Stuff er den tredje ekstrapakke til The Sims 2. Den udkom 31. august 2006.

Denne udvidelsespakke består af en masse finere ting, tøj o.l.

Computerspil fra 2006
Glamour Life Stuff
Windows-spil

en:The Sims 2 Stuff packs#Glamour_Life_Stuff
fi:The Sims 2#Kamasetit
Ivan 3. af Moskva

Ivan 3. af Rusland (, ; også kendt som Ivan den Store; født 22. januar 1440 i Moskva, død 27. oktober 1505 samme sted) var storfyrste af Storfyrstedømmet Moskva. Ivan var den første, der tog den mere prætentiøse titel "Storfyrste over alle russere". Sommetider refereret til som "samleren af alle russere". Han firedoblede statens territorium, udråbte Moskva som Det Tredje Rom og byggede Moskvas kreml. Han er den længstregerende russiske monark.

Han indførte titlen "tsar" og den tohovedede ørn i Ruslands rigsvåben. Begge dele skyldtes byzantinsk påvirkning gennem ægteskabet med Zoí Palaiologína (byzantinsk græsk: Ζωή Παλαιολογίνα), der senere ændrede sit navn til Sophia Palaiologina. De giftede sig i 1472.

Ivan 3. udstedte i 1497 lovbogen Sudebnik, der dannede grundlag for en ensartet administration i det fremvoksende russiske rige.

Referencer

Eksterne henvisninger 

 Sudebnik

Regenter af Rusland
Kang & Kodos

Kang & Kodos er to (fiktive) rumvæsener fra tv-serien The Simpsons. 

De er med i de fleste "Treehouse of Horror" episoder men har dog også haft enkelte gæsteoptrædender i de normale episoder. De dukker også op i The Simpsons videospillet, som skurkene. Deres første Halloween-afsnit er: Hungry are the Damned. Kang bliver lagt stemme til af Dan Castellaneta, mens Kodos bliver lagt stemme til af Harry Shearer. Faktisk, når de laver deres lange og fjollede grin, kan man høre Harry Shearers rigtige grin. Nogle gange lyder det som Mr. Burns.

Eksterne henvisninger 

Figurer i The Simpsons
Pyrit

Pyrit er et mineral der hører til sulfiderne. Det kaldes også svovlkis, ræveguld eller narreguld (engelsk: Fool's Gold). Det er en sammensætning af jern og svovl (FeS2, jerndisulfid) og findes over hele Jorden. Oftest forekommer det som korn i andre bjergarter, men det forekommer også som store, kubiske krystaller på op til 1 meter i tværmål.

Pyrit har på Mohs' hårdhedsskala en hårdhed på 6½. Farven er messinggul eller sølvfarvet. Pyrit har metalglans og stregfarven er grønbrun. Mineralet er svagere magnetisk efter opvarmning. Der er ingen luminescens eller radioaktivitet.

Halvleder 
Pyrit er en halvleder med et båndgab på 0,95 eV.

Igennem de tidlige år af det 20. århundrede, blev pyrit anvendt som i krystalensrettere i krystalmodtagere og bliver stadig anvendt af 'krystalradio' hobbyfolk. Indtil elektronrøret blev brugbart, var krystalensrettere de mest følsomme og tilgængelige ensretterdioder med meget stor forskel mellem mineraltyper og selv mellem individuelle emner indenfor en bestemt type af mineral. Pyritdetektorer kan være ligeså følsomme som en moderne 1N34A diode detektor.

Pyrit er blevet foreslået som et billigt halvlederråstof til lavpris solceller.
 
Syntetisk jernsulfid bliver anvendt med kobbersulfid til at skabe et eksperimentelt fotovoltaiske materiale.

Referencer

Eksterne henvisninger 

Svovlforbindelser
Mineraler
Halvledere
Chuck Norris

Carlos Ray "Chuck" Norris (født 10. marts 1940) er en amerikansk skuespiller og kampsportsekspert.

Hans gennembrud kom i 1972 da han spillede skurk i Bruce Lee-filmen Way of the Dragon. De to udkæmper i slutningen af filmen en episk kamp i Colosseum i Rom.

Han er kendt fra en del spillefilm og fra tv-serien Walker, Texas Ranger.

Han er også kendt for filmene The Delta Force 1 og 2 og Missing in Action 1, 2 og 3.

Politiske og religiøse synspunkter 
Chuck Norris har i de senere år markeret sig som "politisk aktivist" med politisk stærkt konservative synspunkter, og skriver for flere konservative webmedier, bl.a. det konservative World Net Daily, der beskrives som yderligtgående og stærkt højreorienteret. Han har offentligt anbefalet flere konservative republikanske politikere op til amerikanske valg, bl.a. Donald Trump, Mike Huckabee og Ted Cruz.

Norris er erklæret kristen. Han har skrevet bøger, hvori kristent livssyn og værdier har en fremtrædende plads.

Populærkultur 
Norris er omdrejningspunktet i et internetfænomen kendt som Chuck Norris Facts som dokumenterer og proklamerer Chucks fiktive og ofte heroiske evner og karakteristika.

Referencer

Eksterne henvisninger 

 
 
 Chuck Norris Facts 
 Chuck Norris Jokes

Skuespillere fra Oklahoma
Hollywood Walk of Fame
Hans Jørgensen Urne

Hans Jørgensen Urne (død 1503), dansk domprovst.

Han var søn af ridder Jørgen Urne (død 1480) og dennes første hustru (om hvem der er nogen usikkerhed). Blandt hans brødre var rigsråd Johan Jørgensen Urne, landsdommer Jørgen Jørgensen Urne, biskop Lage Jørgensen Urne og rigsråd Knud Jørgensen Urne.

I 1458 blev han immatrikuleret på universitetet i Rostock, hvor han i vinteren 1462-63 blev magister. Da Odense Sankt Knuds Kloster i 1475 blev omdannet til et kapitel af sekulære kanniker, blev han domprovst her. 

I 1489, da det var tale om at lade benediktinermunkene vende tilbage til klosteret, var han en af de mest fremtrædende på kapitlets side i en retssag mellem kapitlet og munkene, men de sidstnævnte sejrede, og Hans Urne mistede sin domprovsteværdighed. Han beholdt dog ligesom de øvrige kanniker en del indtægter, som klosteret måtte yde ham på livstid, og ligesom han til sin død beholdt et embede som provst ved Odense Frue Kirke. Han nævnes i 1477 som kannik i Lund, 6 år efter hedder det, at han har forladt et kanonikat i Ribe, og ved sin død var han kannik i Roskilde. Han ejede et efter tidens frhold ikke ubetydeligt bibliotek og viste også sin interesse for boglige sysler ved at bekoste trykningen af forskellige bøger. 

Han var medstifter af Jomfru Mariæ Psalters Broderskab i Odense; i Odense Frue Kirke stiftede han et kapel, og i den samme kirke blev også han begravet, efter han i 1503 mellem 11. august og 1. december døde.

Hans Jørgensen
Danskere i 1500-tallet
Tjek fødselsår
Personer i Dansk Biografisk Leksikon
Domprovster fra Danmark
Borreby Slot

Borreby Slot er en befæstet herregård i Magleby Sogn ved Skælskør. Godset omtales første gang i 1345, er opført ved et dobbelt voldsted og omfatter et areal på 676 hektar land. Godsets jorde går ned til Skælskør Fjord.

I slutningen af 1300-tallet tilhørte stedet slægten Urne, men blev senere Roskilde-kirkens eje. Under Grevens Fejde var det dog i 1535 et medlem af Urne-familien, Johan Jørgensen Urne, der måtte overgive gården.

Ved reformationen overgik gården til kronen, som omkring 1553 overlod den til rigskansler Johan Friis. På hans foranledning nedlagdes en nærliggende landsby, og i 1556 blev de nuværende bygninger opført til erstatning for den borg, som blev ødelagt under fejden.

Johan Friis havde ingen børn, men overlod godset til brodersønnen Christian Friis, som lod opføre de bygninger, der omkranser den indre slotsgård. Da der ved hans død ikke var mandlige arvinger, overgik godset via søsteren Dorte, som var enke efter Oluf Daa, til Daa-slægten.

Borreby Teater 

I 2012 blev dørene slået op for Borreby Teater, der er opført i en lade bygget af Christian Friis i 1593. Byggeriet blev b.l.a. støttet af: Dronning Margrethe og Prins Henriks Fond, Realdania, Kulturstyrelsen og 15. Juni Fonden. Teatret har plads til 449 tilskuere og åbnede med første forestilling af Jekyll & Hyde den 19. april 2012.

Filmkulisse 
Borreby Slot bruges som kulisse i filmene Elverhøj (1939), Historien om Hjortholm (1950), Kongeligt besøg (1954), Baronessen fra benzintanken (1960) og Gøngehøvdingen (1961).

Ejere af Borreby Slot 

 (1345-1390) Niels Jensen
 (1390-1392) Lave Nielsen Urne
 (1392-1410) Zabel Kerkendorp
 (1410-1430) Peder Jensen Lodehat
 (1430-1536) Roskilde Bispestol
 (1536-1553) Kronen
 (1553-1570) Johan Friis
 (1570-1616) Christian Friis
 (1616-1618) Dorthe Friis gift Daa
 (1618-1641) Claus Daa
 (1641-1652) Jørgen Daa
 (1652-1666) Oluf Daa / Valdemar Daa
 (1666-1681) Valdemar Daa
 (1681-1685) Ove Ramel
 (1685-1730) Mette Rosenkrantz gift Ramel
 (1730-1732) Else Ovesdatter Ramel
 (1732-1750) Christian Berregaard
 (1750-1769) Villum Berregaard
 (1769-1776) Beata Antonia Augusta Berregaard, født von Reuss-Lobenstein (enke)
 (1776-1783) Hans Georg Faith
 (1783-1817) Joachim Melchior Holten Castenschiold
 (1817-1832) Henrik Gisbert Castenschiold
 (1832-1865) Adolph Frederik Holten Castenschiold 
 (1865-1919) Carl Vilhelm Behagen Castenschiold 
 (1919-1945) Adolf Frederik Holten Castenschiold 
 (1945-1961) Carl Christian Henrik Holten Castenschiold 
 (1961-1970) Carl Christian Henrik Holten Castenschiold / Carl Henrik Holten Castenschiold 
 (1970-2001) Carl Henrik Holten Castenschiold 
 (2001-) Joachim Lorentz Holten Castenschiold

Eksterne henvisninger 

 Borreby Gods

Kilder 

J.P. Trap: Danmark, 5.udgave (Kraks Landbrug)

Herregårde i Slagelse Kommune
Fredede arealer i Danmark
Fredede slotte og herregårde i Danmark
Fredede bygninger, konstruktioner og anlæg i Slagelse Kommune
Herregårde i Sorø Amt
Rustsvampe-klassen

Rustsvamp-klassen (Urediniomycetes) er en klasse indenfor svamperiget.

 Agaricostilbales
 Atractiellales
 Erythrobasidiales
 Microbotryales
 Rustsvampe (Uredinales)
 Septobasidiales
 Sporidiales

Hertil er der nogle familier, som ikke hører ind under nogle ordener.

 Heterogastridiaceae
 Platygloeaceae

 
Svampeklasser
Skjoldemose (Stenstrup Sogn)

Skjoldemose er en gammel sædegård, den nævnes første gang i 1475. Gården ligger i Stenstrup Sogn, Sunds Herred, Egebjerg Kommune (nu Svendborg Kommune). Hovedbygningen er opført i 1662 og ombygget i 1916.

Skjoldemose Gods er på 251 hektar med Hvidkilde Bondegård

Ejere af Skjoldemose 

 (før 1475) Mette Pedersdatter Present gift Hardenberg
 (1475-1500) Erik Eilersen Hardenberg
 (1500-1545) Corfitz Eriksen Hardenberg
 (1545-1550) Corfitz Eriksen Hardenbergs dødsbo
 (1550-1567) Knud Corfitzen Hardenberg
 (1567-1585) Mette Jørgensdatter Urne gift Hardenberg
 (1585-1587) Mette Knudsdatter Hardenberg gift Friis
 (1587-1616) Christian Friis
 (1616-1617) Mette Knudsdatter Hardenberg gift Friis
 (1617) Mette Pallesdatter Grubbe gift Rosenkrantz
 (1617-1630) Axel Rosenkrantz
 (1630-1645) Holger Rosenkrantz "den rige"
 (1645) Anne (Holgersdatter) Rosenkrantz gift Krag
 (1645-1666) Otte Nielsen Krag
 (1666-1713) Niels Ottesen Krag 
 (1713-1719) Sophie Nielsdatter Juel gift Krag
 (1719-1725) Niels Nielsen Krag 
 (1725-1730) Sophie Justsdatter Juel gift Krag
 (1730-1753) Frederik Christian Nielsen Krag
 (1753-1785) Sophie Justsdatter Juel gift Krag
 (1785-1797) Balthasar Gebhard von Obelitz
 (1797-1851) Christian Frederik Hansen Berg
 (1851-1854) Christian Frederik Hansen Bergs dødsbo
 (1854-1858) Albrecht Christoffer lensgreve Schaffalitzky de Muckadell
 (1858-1901) Carl Henrik Ditlev Wilhelm baron Schaffalitzky de Muckadell
 (1901-1905) Erik lensgreve Schaffalitzky de Muckadell
 (1905) Erik lensgreve Schaffalitzky de Muckadells dødsbo
 (1905-1949) Justus Sigismund Ulrich
 (1949-1973) Niels Brock Ulrich
 (1973-2001) Christian Niels Brock Ulrich
 (2001-) Lars Niels Brock Ulrich

Herregårde i Svendborg Kommune
Herregårde i Svendborg Amt
Fredede slotte og herregårde i Danmark
Borreby

Borreby kan henvise til flere stednavne i Danmark og Sydslesvig:
 Borreby (Bellinge Sogn) – en bebyggelse i Bellinge Sogn
 Borreby Dyrehave – et område i Boeslunde Sogn
 Borreby (Egernførde) – en bydel i Egernførde
 Borreby (Fangel Sogn) – en bebyggelse i Fangel Sogn
 Borreby (Magleby Sogn) – en herregård i Magleby Sogn ved Skælskør
Werder Bremen

Sportverein Werder Bremen er en tysk fodboldklub fra Bremen, der i spiller i landets bedste række, 1. Bundesliga.

Klubben blev stiftet i år 1899 under navnet FV Werder af en gruppe sekstenårige gymnasiedrenge, der havde vundet fodboldudstyr i en lokal konkurrence. De tog klubbens navn fra et sjældent brugt tysk dialektord "flod-ø", der beskrev den flodbred de spillede på.

Historie 
I 1920 skiftede klubben til sit nuværende navn, og fra da af gik det opad for klubben. I 30'erne var klubben med i det fine selskab, dog altid som nr. 2 i forhold til Hamburger SV. Først i 1961 vandt klubben sin første titel, da pokalfinalen blev vundet 2-0 over 1. FC Kaiserslautern. 60'erne og 70'erne var gode, men i 1980 rykkede klubben ud af Bundesligaen. Katastrofen blev dog vendt til en hurtig oprykning takket være den nye træner, Otto Rehhagel, og allerde i 1983 kunne klubben kalde sig vice-mestre.

I 2004 vandt klubben sit seneste mesterskab, hvilket betød deltagelse i Champions League året efter. Her klarede Werder sig hæderligt, og røg ud i ottendedelsfinalen til Juventus på reglen om flest udebanemål.

Kampene mod naboklubben Hamburger SV er tilknyttet et lokalderbys kolorit og kendes under betegnelsen Das Nordderby.

Resultater

Titler 

Tysk mester
 Vinder (4): 1965, 1988, 1993, 2004
 Vice-mestre (7): 1968, 1983, 1985, 1986, 1995, 2006, 2008

Tysk pokalvinder
 Vinder (6): 1961, 1991, 1994, 1999, 2004, 2009
 Sølv (4): 1989, 1990, 2000, 2010

UEFA Pokalvindernes Turnering
 Vinder (1): 1992
 ^taber (2): 2009

Spillertruppen

Udlånt

Kendte spillere 
  Karlheinz Riedle
  Rune Bratseth
  Dieter Eilts
  Mario Basler
  Marco Bode
  Andreas Herzog
  Rudi Völler
  Torsten Frings
  Miroslav Klose
  Mohamed Zidan
  Diego
  Mesut Özil

Danske spillere 
  John Danielsen (1965-1970)
  Ole Bjørnmose (1967-1971)
  Per Røntved (1972-1979)
  Daniel Jensen (2004-2011 )
  Leon Andreasen (2005-1/2008)
  Kasper Jensen (?)
  Mohammed Zidan (2005-2007) (Dansk statsborgerskab)
  Jannik Vestergaard (2015-2016)
  Thomas Delaney (2017-2018)

Kilder

Eksterne henvisninger 

 Werder Bremens officielle hjemmeside

 
Etableret i 1899
Fanejede fodboldklubber
Westenholz (slægt)

Westenholz er familienavnet på en dansk slægt af godsejere, forfattere, forretningsmænd og politikere.

Kendte medlemmer af slægten 
 Johan Dietrich Wilhelm Westenholz (1730-1794), tyskfødt dansk præst.
 Regnar Westenholz (1815-1866), godsejer (Mattrup), statsmand og finansminister.
 Ingeborg Westenholz (1856-1939), mor til Karen Blixen.
 Aage Westenholz (1859-1935), ingeniør og forretningsmand.
 Mary Westenholz (1857-1947), forfatterinde.
 Anders Tycho Westenholz (1864-1905), ejer af handelshuset Westenholz Brothers og fodboldsmålmand i B.93
 Anders Westenholz (1936-2010), psykolog (cand.psych.) og forfatter.
 Christian Felix Aage Westenholz (f. 1939), mag.art. i assyriologi.
 Elisabeth Westenholz (f. 1942), pianist

Udvidet slægtstræ 
Familierne Westenholz, Hansen, Dinesen, Haffner og Blixen-Finecke.

Trivia 
 Navnet Westenholz kan endvidere referere til rekylkorpset Korps Westenholz, der blev oprettet i 1908 af Aage Westenholz.

Fodnoter

Eksterne henvisninger 
 Oversigt over familien Westenholz på OneTree Genealogy (www.sadolins.com)

 
Slægter fra Danmark
Greg Ellis

Greg Ellis (født 21. marts 1968 i Wigan, Lancashire, England) er en engelsk skuespiller. Han har arbejdet med film som Pirates of the Caribbean - Den sorte forbandelse, Pirates of the Caribbean: At World's End og Mr. and Mrs. Smith og har medvirket i tv-serier som Star Trek: Deep Space Nine (i dens sidste episode, "What You Leave Behind") og 24 Timer som Michael Amador, en forhandler af biologiske våben.

Han har også lagt stemme til figurer i flere spil, deriblandt SOCOM II: U.S. Navy SEALs, Star Wars: Knights of the Old Republic II – The Sith Lords, Tomb Raider: Legend, SOCOM 3: U.S. Navy SEALs, Ty the Tazmanian Tiger og i tegnefilm som Grumme Eventyr med Bill og Mandy og Invader Zim .

Senere har Ellis lagt stemme til Cait Sith i den engelske version af CGI filmen Final Fantasy VII: Advent Children og vil lægge stemme til Garmund i den animerede Robert Zemeckis film Beowulf.

Filmografi 
 24 Timer: Michael Amador
 Final Fantasy VII: Advent Children: Cait Sith
 Dirge of Cerberus: Final Fantasy VII: Cait Sith
 Bratz: Byron Powell, Sir Nigel Forrester
 Teen Titans: Malchior
 Jackie Chan Adventures: Valmont
 Lionheart: Richard Lionheart
 Pirates of the Caribbean - Den sorte forbandelse: Officer
 Onimusha Blade Warriors: Keijiro Maeda
 Star Trek: Deep Space Nine: Ekoor
 Porco Rosso: Flere stemmer
 Beowulf (2007)

Henvisninger

Eksterne henvisninger 
 Officiel webside 
 
 Greg Ellis MI6.co.uk Interview  

Skuespillere fra England
24 Timer-skuespillere
Personer fra Wigan
Zachary Quinto

Zachary Quinto (født 1. januar 1977) er en amerikansk skuespiller. Han blev født i Pittsburgh, Pennsylvania ind i en konservativ katolsk familie. Hans første optræden i tv blev i den kortlivede tv-serie The Others. Senere har han også medvirket i tv-serier som CSI, Touched By An Angel, Heksene fra Warren Manor, Six Feet Under og Dragnet . I 2004 fik han rollen som Adam Kaufman i 24 Timer. Han var med i 23 af de 24 episoder af tredje sæson, men i øjeblikket er der ingen informationer om hvor hans figur er henne. Quinto var været med i Tori Spellings VH1 sitcom, So NoTORIous. Han er med i filmen Star Trek fra 2009 og dennes efterfølger Star Trek Into Darkness fra 2013.

Filmografi

Film 
 2001 - An American Town (Bennett)
 2009 - Star Trek (film) (Spock)
 2011 - Margin Call (Peter Sullivan, producer)
 2011 - Girl Walks Into a Bar (Nicolas "Nick")
 2011 - What's Your Number? (Rick)
 2013 - Star Trek Into Darkness (Spock)
 2015 - Hitman agent 47 (John)

Tv 
 The Others, 2000
 Touched By An Angel, 2001
 CSI: Las Vegas, 2002
 Langt Ude I New York, 2002
 The Agency, 2002
 Six Feet Under, 2003
 Heksene fra Warren Manor, 2003
 Miracles, 2003
 Dragnet, 2004
 24 Timer, 2004
 Joan of Arcadia, 2004
 Blind Justice, 2005
 Twins, 2006
 So NoTORIous, 2006 (Sasan)
 Heroes, 2006 (Sylar/Gabriel Gray)
 American Horror Story: Asylum, 2012 (Dr. Oliver Thredson)

Privatliv 
Quinto kom offentligt ud som homoseksuel i oktober 2011. Han har forklaret at han indså, "at leve et homoseksuelt liv uden offentligt at anerkende det, simpelthen ikke er nok til at gøre noget væsentligt bidrag til det enorme arbejde, der ligger forude på vejen til fuld lighed." Han havde længe været en aktiv fortaler for homoseksuelles rettigheder og organisationer, som f.eks. The Trevor Project.

Referencer

Eksterne henvisninger 

 www.zacharyquinto.com
 

Skuespillere fra USA
Star Trek-skuespillere
24 Timer-skuespillere
Etnocentrisme

Etnocentrisme (sammensat af græsk ethnos = folk og en afledning af latin centrum = midtpunkt, midte, ordet er på dansk kendt siden 1965 men stammer fra William Graham Sumner, som indførte det i 1906) er et begreb, der bruges for at beskrive en tendens til (ubevidst) at bruge normer og værdier fra ens egen kultur som målestok for at bedømme og forstå andre kulturer eller samfund. Man sætter sig selv og sin kultur (sin etnicitet) i midten og bedømmer alle andre kulturer ud fra graden af afvigelse fra denne norm.

Etnocentrisme betegnes undertiden som en hoven selvfølelse betinget af, at ens egen gruppe udgør grundlaget for sammenligning med andre grupper, der så af samme årsag bliver mindre positivt bedømt. Etnocentrisme kan også være forbundet med angst for andre folkeslag og nationer (xenofobi) Tendensen til etnocentrisme er universel, fordi alle mennesker er født og opvokset i en kultur, ud fra hvis synspunkt verden anskues. Hvor etnicitet kan opfattes positivt som et middel til at styrke fællesskabsfølelse eller gruppesolidaritet, er den gængse opfattelse af etnocentrisme negativ, da den kan lede til fx nationalisme og xenofobi. Det skyldes dels en positivistisk opfattelse af, at opfattelsen og skildringen af andre kulturer og samfund som et ideal bør være neutral eller objektiv, det vil sige holdningsløs, dels at de fleste fordomsfulde holdninger har et negativt præg og derfor kan (og ofte vil) føre til en modvilje mod det fremmede.

Et eksempel på etnocentrisme er Papalagi, tale af sydhavshøvdingen Tuiavii fra Tiavea. Bogen beskriver det europæisk liv set gennem Samoa-høvdingen Tuiaviis øjne.

Problemstillingen med etnocentrisme er især af betydning ved udforskningen af ældre historiske samfund ved brug af antikke (fx græske eller romerske) skriftlige kilder. Efter som de antikke forfattere i høj grad så på og opfattede fremmede (fx keltiske, germanske) samfund gennem en etnocentristisk synsvinkel, forsøgte de at skabe forståelse for det fremmede ved enten at sammenligne det med noget, der var kendt, eller ved omvendt at fremhæve det fremmedartede som en anderledeshed i forhold til det kendte. Denne tendens blev fremmet ved, at etnografer ofte vil have en tendens til at fremhæve det fremmedartede, der forekommer dem underligt, og fremhæve dette som noget typisk, hvilket let kan fortegne billedet af de(t) skildrede samfund.

Se også 

 Racisme
 Børneægteskab
 ægteskab
 Etnografi
 Antropologi
 Apartheid
 Kulturkløft

Noter

Litteratur 
 Allan A. Lund: De etnografiske kilder til Nordens tidlige historie; Wormanium, Aarhus Universitetsforlag 1993; 
 Finn Fuglestad: The Ambiguities of History - The Problem of Ethnocentrism in Historical Writing;

Eksterne henvisninger 

 Den danske Ordbog, opslag: etnocentrisme
 Etnocentrisme som dialog 
 Undervisningsmaterialer og etnocentrisme 

Samfund